Хәҙерге тарих дәреслектәрендә Турахандың XVI быуатта Башҡорт иленә идара иткәнлеге тураһындағы мәғлүмәт тә осрай. Бөрйән, ҡыпсаҡ, үҫәргән һәм тамъян башҡорттары шәжәрәләре шаһитлыҡ итеүенсә, Ағиҙел йылғаһы буйында Тортауҙа Турахандың ставкаһы урынлашҡан, ул үҙе сикләнмәгән хакимлыҡҡа эйә булған. Күсем хан уның улы булған. Бураҡ тигән нуғай ханы менән ер-һыу арҡаһында талаш-тартыш сыҡҡан. Шул сәбәпле Турахан ағаһы Басман менән бергә нуғай Алтаҡар тарафынан үлтерелгән.